Source: http://mikkeli.cloudnc.fi/fi-FI/Toimielimet/Kaupunginhallitus/Kokous_3092019/Asemakaavan_muutosehdotus__Vankilan_myym(23856)
Timestamp: 2019-10-21 00:11:26+00:00
Document Index: 26728793

Matched Legal Cases: ['§ 368', '§ 360', '§ 361', '§ 362', '§ 363', '§ 364', '§ 365', '§ 366', '§ 367', '§ 369', '§ 370', '§ 371', '§ 372', '§ 373', '§ 374', '§ 375', '§ 376', '§ 377', '§ 378', '§ 379']

Asemakaavan muutosehdotus / Vankilan myymälä | Mikkeli
Kokous 30.9.2019
Asemakaavan muutosehdotus / Vankilan myymälä
Kaupunginhallitus, kokous 30.9.2019
§ 368 Asemakaavan muutosehdotus / Vankilan myymälä
MliDno-2017-829
Kaupunkiympäristölautakunta, 21.5.2019
Kaupunkisuunnittelu lähettää otsikossa mainitun 21. päivänä toukokuuta 2019 päivätyn asemakaavanmuutoksen luonnokset kaupunkiympäristölautakunnan käsiteltäväksi.
Kaava-alue sijaitsee Mikkelin keskustan historiallisella ruutukaava-alueella valtakunnallisesti arvokaan vankilan kulttuuriympäristön tuntumassa ja Hänninkentän reunalla. Hallitustorille suunnittelualueelta on matkaa noin 300 metriä. Asemakaavan muutosalueen kokonaispinta-ala on 3 166m².
Suomen valtio/Senaatti-kiinteistöt omistaa suunnittelualueen kiinteistön, jonka nykyisen käyttötarkoituksen mukainen toiminta on päättymässä eikä tontille ole tiedossa valtion omaa toimintaa. Senaatti-kiinteistöt on hakenut asemakaavan muutosta, jonka tavoitteena on alueen käyttötarkoituksen muuttaminen keskustatoimintojen korttelialueeksi.
Asemakaavanmuutoksella on tarkoitus mahdollistaa alueelle kaupunkikuvallisesti laadukas kerrostalopainotteinen täydennysrakentaminen. Suunnittelun pohjalta määritellään täydennysrakentamisen mitoitus, korkeudet ja sijainti. Kohteella on erityinen kaupunkikuvallinen merkitys sen sijaitessa vankilan valtakunnallisesti arvokkaan kulttuuriympäristön vieressä.
Asemakaavan muutos mahdollistaa yhdyskuntarakenteen tiivistämisen Mikkelin ruutukaavakeskustassa olevan infrastruktuurin, kattavien palveluiden ja hyvien liikenneyhteyksien äärellä. Alueelle muodostuu keskustatoimintojen korttelialue (C), johon osoitetaan rakennusoikeutta yhteensä 5 350 k-m². Kokonaisrakennusoikeuden määrään lisäys on noin 918 k-m². Uudisrakentamisen mittakaava ja laajuus noudattelee Kantakaupungin osayleiskaavaehdotuksen 2040 mukaista tavoitetta keskustan tiivistämisen suhteen.
Kaavahanke on tullut vireille lähettämällä osallisille osallistumis- ja arviointisuunnitelma 6.4.2017. Osallistumis- ja arviointisuunnitelma on ollut nähtävillä 6.4.2017 - 8.5.2017 OAS:sta saatiin kahdeksan mielipidettä ja neljä lausuntoa.
Mikkeli-Seura ry
Mikkeli-Seura ry esitti kantanaan, että suunnittelussa on huolehdittava siitä, että toteutettavat uudisrakennukset istuvat nykyiseen kaupunkikuvaan, eikä niiden kattokorkeus poikkea oleellisesti lähiympäristöstä. Vankilan alue valtakunnallisesti merkittävänä rakennettuna ympäristönä vaatii myös arvoisensa huomioinnin.
Pelastusviranomaisella ei ollut huomautettavaa asemakaavan muutokseen.
Museoviraston lausunto koski Suomen Pankin kiinteistöä, joka on eriytetty omaksi hankkeekseen.
Ympäristöministeriön lausunto koski Suomen Pankin luovutuspäätöstä.
Henkilö esitti mielipiteen asemakaavoituksen osalta, jossa ehdotettiin leikkipaikkaa Linnankadun ja Päiviönkadun kulmaukseen. Rakennukset eivät saisi ylittää nykyistä suojeltua rakennusta korkeudeltaan. Tonttiliittymä olisi tehtävä suojellun rakennuksen päädyn läheltä.
Mielipiteet 2-8
Mielipiteet koskivat Suomen Pankin kiinteistöä, joka on eriytetty omaksi kaavahankkeekseen.
Asemakaavan aloitusvaiheessa järjestettiin kaupungintalon valtuustosalin aulatilassa vapaamuotoinen yleisötilaisuus. Yleisötilaisuudessa saatu palaute on merkitty osallistumis- ja arviointisuunnitelmasta saatujen mielipiteiden joukkoon.
Suunnittelualueelle on laadittu kaksi erilaista kaavaluonnosvaihtoehtoa, joiden keskeinen ero on kerrosluvussa ja rakentamisalueen sijoituksessa. Asemakaavan muutosta varten Senaatti-kiinteistöt on tilannut suunnitelmaluonnoksia korttelialueelle.
Suunnittelualueen olosuhteista johtuen täydennysrakentamisen sijoittamiselle ei ole montaa luontevaa vaihtoehtoa. Vankilaan liittyvät toiminnot ja suojeltu 50-luvun asuinkerrostalo aiheuttavat rajoitteita korttelin suunnittelun osalta.
Asemakaavan muutoksessa alue on tarkoitus osoittaa keskustatoimintojen korttelialueeksi (C). Alueelle saa sijoittaa majoitus-, asuin-, palvelu-, liike- ja toimistorakentamista.
Vaihtoehdossa 1 kerrosluvut ovat seitsemän (VII), viisi (V) ja kolme (III). Kokonaisrakennusoikeuden määrä on 5 250 k-m², josta suojellun kerrostalon osuus on 1250 k-m². Autopaikkoja osoitetaan yhteensä n. 46 kpl. Rakennusmassat sijoittuvat Päiviönkadun suuntaisesti.
Vaihtoehdossa 2 kerrosluvut ovat kuusi (VI), viisi (V) ja kolme (III). Kokonaisrakennusoikeuden määrä on 5350 k-m², josta suojellun kerrostalon osuus on 1250 k-m². Autopaikkoja osoitetaan yhteensä n. 47 kpl.
Rakennusmassat sijoittuvat Linnankadun suuntaisesti.
Kummassakin vaihtoehdossa pysäköinti osoitetaan kannen alle ja osa autopaikoista varataan piha-alueelle. Vankilan toimintoja varten alueelle varataan n. 10 autopaikkaa.
Muutosten seurauksena kaava-alueen rakennusoikeuden määrä lisääntyy max. 917 k-m² kokonaisrakennusoikeuden ollessa max. 5 350 k-m², jolloin aluetehokkuudeksi muodostuu n. e=1,70.
Pysäköintimitoitus
Asunnot 1 autopaikka / 150 k-m² pysäköintilaitokseen sijoitettuna,
1 autopaikka / 130 k-m² maanpäälle sijoitettuna.
- myymälä- ja liiketilat 1 ap / 50 k-m².
- majoitus, palvelu, toimistot, ravintolat ja kokoustilat 1 ap / 70 k-m²
Kaavahankkeen aikana vankilan myymälän rakennus on dokumentoitu.
Kaupunkiympäristölautakunta päättää esittää kaupunginhallitukselle, että se hyväksyy alustavasti vaihtoehdot Mikkelin kaupungin 1. kaupunginosan (Savilahti) korttelin 17 koskevan asemakaavan muutosehdotukseksi sekä päivitetyn osallistumis- ja arviointisuunnitelman, asettaa ne julkisesti nähtäville sekä pyytää niistä viranomaislausunnot seuraavilta tahoilta: Etelä-Savon maakuntaliitto, Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Mikkelin Vesilaitos, Etelä-Savon pelastuslaitos, Etelä-Savon Energia Oy, Suur-Savon Sähkö Oy, teleoperaattorit, Museovirasto, Mikkelin kaupungin museot, Mikkeli-Seura ry, Mikkelin vankila, Mikkelin seudun ympäristöpalvelut, Infra-aluepalvelut sekä rakennusvalvonta- ja jätehuoltopalvelut -yksiköiltä.
Kaupunginhallitus hyväksyy alustavasti vaihtoehdot Mikkelin kaupungin 1. kaupunginosan (Savilahti) korttelin 17 koskevan asemakaavan muutosehdotukseksi sekä päivitetyn osallistumis- ja arviointisuunnitelman, asettaa ne julkisesti nähtäville sekä pyytää niistä viranomaislausunnot seuraavilta tahoilta: Etelä-Savon maakuntaliitto, Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Mikkelin Vesilaitos, Etelä-Savon pelastuslaitos, Etelä-Savon Energia Oy, Suur-Savon Sähkö Oy, teleoperaattorit, Museovirasto, Mikkelin kaupungin museot, Mikkeli-Seura ry, Mikkelin vankila, Mikkelin seudun ympäristöpalvelut, Infra-aluepalvelut sekä rakennusvalvonta- ja jätehuoltopalvelut -yksiköiltä.
Merkitään, että Minna Pöntinen ilmoitti olevansa esteellinen (intressijäävi) ja poistui kokouksesta tämän pykälän käsittelyn ajaksi. Ilmoitus hyväksyttiin.
Kaupunkiympäristölautakunta, 17.9.2019
Kaupunkisuunnittelu lähettää otsikossa mainitun 17. päivänä syyskuuta 2019 päivätyn asemakaavanmuutosehdotuksen kaupunkiympäristölautakunnan käsiteltäväksi.
Muutos koskee Mikkelin kaupungin 1. kaupunginosan (Savilahti) korttelia 17.
Asemakaavan muutos mahdollistaa yhdyskuntarakenteen tiivistämisen Mikkelin ruutukaavakeskustassa olevan infrastruktuurin, kattavien palveluiden ja hyvien liikenneyhteyksien äärellä. Alueelle muodostuu keskustatoimintojen korttelialue (C), johon osoitetaan rakennusoikeutta yhteensä 5 350 k-m². Kokonaisrakennusoikeuden määrään lisäys on noin 918 k-m². Uudisrakentamisen mittakaava ja laajuus noudattelee Kantakaupungin osayleiskaavan 2040 mukaista tavoitetta keskustan tiivistämisen suhteen.
Kaavahanke on tullut vireille lähettämällä osallisille osallistumis- ja arviointisuunnitelma 6.4.2017. Osallistumis- ja arviointisuunnitelma on ollut nähtävillä 6.4.2017 - 8.5.2017 OAS:sta saatiin kahdeksan mielipidettä ja neljä lausuntoa. Kaavaselostuksen liite 5.
Asemakaavasta laadittiin kaksi kaavaluonnosta, jotka olivat nähtävillä 13.6.2019 – 23.8.2019. Luonnoksista jätettiin yhteensä seitsemän lausuntoa (kaavaselostus liite 5)
Asemakaavaehdotus on laadittu kaavaluonnos vaihtoehdon 1 perusteella. Kerrosluvut ovat seitsemän (VII), viisi (V) ja kolme (III). Kokonaisrakennusoikeuden määrä on 5 250 k-m², josta suojellun kerrostalon osuus on 1250 k-m². Autopaikkoja osoitetaan yhteensä n. 46 kpl. Rakennusmassat sijoittuvat Päiviönkadun suuntaisesti.
Kaupunkiympäristölautakunta päättää esittää kaupunginhallitukselle, että se hyväksyy alustavasti Mikkelin kaupungin 1. kaupunginosan (Savilahti) korttelin 17 koskevan asemakaavan muutosehdotuksen sekä päivitetyn osallistumis- ja arviointisuunnitelman, asettaa sen julkisesti nähtäville sekä pyytää siitä viranomaislausunnot seuraavilta tahoilta: Etelä-Savon maakuntaliitto, Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Mikkelin Vesilaitos, Etelä-Savon pelastuslaitos, Etelä-Savon Energia Oy, Suur-Savon Sähkö Oy, teleoperaattorit, Museovirasto, Mikkelin kaupungin museot, Mikkeli-Seura ry, Mikkelin vankila, Mikkelin seudun ympäristöpalvelut, Infra-aluepalvelut sekä rakennusvalvonta- ja jätehuoltopalvelut -yksiköiltä.
Kaupunginhallitus hyväksyy alustavasti Mikkelin kaupungin 1. kaupunginosan (Savilahti) korttelin 17 koskevan asemakaavan muutosehdotuksen sekä päivitetyn osallistumis- ja arviointisuunnitelman, asettaa sen julkisesti nähtäville sekä pyytää siitä viranomaislausunnot seuraavilta tahoilta: Etelä-Savon maakuntaliitto, Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Mikkelin Vesilaitos, Etelä-Savon pelastuslaitos, Etelä-Savon Energia Oy, Suur-Savon Sähkö Oy, teleoperaattorit, Museovirasto, Mikkelin kaupungin museot, Mikkeli-Seura ry, Mikkelin vankila, Mikkelin seudun ympäristöpalvelut, Infra-aluepalvelut sekä rakennusvalvonta- ja jätehuoltopalvelut -yksiköiltä.
Liite Kh Vankilan myymälä asemakaavan muutos 30.9.2019.pdf (pdf, 27754 kt)
§ 360 Kokouksen laillisuus ja päätösvaltaisuus
§ 361 Pöytäkirjan tarkastus
§ 362 Ilmoitusasiat
§ 363 Otto-oikeus/lautakuntien/viranhaltijoiden päätökset
§ 364 Tilannekatsaus EcoSairilan kehittämisalustasta
§ 365 Kaupunginhallituksen lausunto Vaalijalan kuntayhtymän kehyssuunnitelmasta 2020-2022
§ 366 Eteläisen ja Itäisen aluekoulun toteuttamistapa, jatkokäsittely
§ 367 Asemakaavan muutosehdotus / Pankala II
§ 369 Asemakaavan muutosehdotus / Valtion virastotalon kortteli
§ 370 Lisämäärärahaesitys Urheilutalon purku
§ 371 Mikkelin kaupungin työhyvinvointisuunnitelman päivittäminen
§ 372 Selvitykset tarkastuslautakunnan arviointikertomukseen vuodelta 2018
§ 373 Mikkelin ja Pieksämäen seudun alueverkko, option käyttäminen
§ 374 Maakuntavaltuuston toimikausi
§ 375 Eron myöntäminen Risto Rouhiaiselle tarkastuslautakunnan jäsenyydestä ja uuden jäsenen valitseminen
§ 376 Terveysvalvonnan johtajan virkavaali, haastatteluryhmän nimeäminen
§ 377 Kantelu kaavoitusinsinöörin poikkeamislupapäätöksestä kiinteistölle 491-5-12-345, Jääkärinkatu 3
§ 378 Kaupunginhallituksen lausunto Itä-Suomen hallinto-oikeudelle Mikkelin kantakaupungin osayleiskaavasta 2040
§ 379 Muut asiat, kaupunginhallitus